section_heading: Borussia Dortmund
paragraph_text: Dana 6. kolovoza 2005., u dobi od 16 godina i 334 dana, Şahin postaje najmlađi debitant Bundeslige u povijesti. Kasnije, točnije 25. studenoga, postaje i najmlađi strijelac koji je postigao gol u Bundesligi. Bilo je to protiv Nürnberga. 2007. godine odlazi na posudbu u nizozemski Feyenoord. Ondje ostaje dvije sezone i ponovo se vraća u Njemačku. U sezoni 2009./10. odigrao je važnu ulogu u momčadi zapoćevši u prvom sastavu 33 od 34 utakmice. Tu sezonu završava s četiri gola i osam asistencija. Međutim, iduće sezone Borussia osvaja naslov prvaka Njemačke, a Şahin je sa sedam golova i osam asistencija proglašen najboljim mladim igračem Bundeslige.